OpenLLM-France/wikimedia huggingface dataset:
# Mycena purpureofusca

Mycena purpureofusca
Sinonimoak: Agaricus purpureofuscus, Prunulus purpureofuscus
Mycena purpureofusca onddo basidiomiceto espezie bat da, Mycenaceae familiakoa, Mycena generokoa.

## Deskribapena

Kapela: 0,3 eta 5 cm bitarteko diametrokoa, kanpai itxurakotik konikora. Kapelaren azala gardentasunagatik ildaskatua, marroitik marroi-arrosakarara doan kolorekoa gutxi-asko morexka. Ertza inkurbatutik laura, argiagoa tonu arrosa-moreekin.
Orriak: Sinuatuak, zabal eta goranzkoak, lamelula zurixkekin eta arrosa koloreko islekin, ertz flokoso morexkarekin, marroitik purpura ilunera.
Hanka: 3 eta 12 cm bitarteko garaierakoa eta 0,2 eta 0,5 cm bitarteko lodierakoa, kapelaren kolorekoa edo tindu horiekin, sustrai antzeko oinarriarekin eta estrigosa errizoide zuri krema antzeko presentziagatik.
Haragia: Mehea. Usain eta zapore fungiko hutsala.
Etimologia: Mycena terminoa latinetik dator, “vitis” hitzetik, xirmendu, esan nahi du. Oin oso luze, mehe eta malguari egiten dio erreferentzia.

## Jangarritasuna

Ezezaguna.

### Sasoia eta lekua

Koniferoen egurrean hazten da, batzuetan pinaburuetan ere bai.

## Banaketa eremua

* ↑ = Catalogue of Life Mycena purpureofusca.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* Datuak: Q6035079
* Multimedia: Mycena purpureofusca / Q6035079
# Sarah Leonard

Sarah Henrietta Leonard, iturri batzuetan Everett "Eve" Leonard izenez aipatua, (1862ko martxoaren 21a - 1951ko ekainaren 5a) arkularia izan zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ Sarah Leonard

## Kanpo estekak

* Datuak: Q7422529
# Kashmar

Kashmar Irango hiri bat da, Jorasan Razavi probintzian kokatua. 102282 (2016) biztanle ditu hiri honek. 1969an eratu zen hiri gisa.

## Klima

Köppen-Geiger-eko Köppen-en sailkapen klimatikoak klima erdilehorra (BSk) sailkatzen du.
Datu klimatikoak (Kashmar) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9.5 | 12.4 | 16.8 | 22.3 | 29.2 | 34 | 35.7 | 36.2 | 31.9 | 25.9 | 18.1 | 12 | 23.7 |
| Batez besteko tenperatura (ºC) | 3.3 | 6.1 | 10.3 | 15.3 | 21.2 | 25.6 | 27.9 | 27.4 | 22.9 | 17 | 10.3 | 5.3 | 16.1 |
| Batez besteko tenperatura minimoa (°C) | -2.9 | -0.1 | 3.9 | 8.4 | 13.3 | 17.3 | 20.2 | 18.6 | 13.9 | 8.2 | 2.6 | -1.4 | 8.5 |
| Pilatutako prezipitazioa (mm) | 29 | 24 | 31 | 37 | 17 | 2 | 0 | 0 | 0 | 6 | 13 | 19 | 178 |
| Iturria: Climate-Data.org, altitude: 1057m ||||||||||||||

## Leku historikoak, antzinako tramankuluak eta turismoa.

* Kashmar Ostiraleko meskita
* Atashgaheko gaztelua

## Operazio militarra

RQ-170 erasoa Iranen eta Estatu Batuen artean

## Erreferentziak

* ↑ (Gaztelaniaz) «Mezquita del Viernes de Kashmar - Mezquita histórica en Kashmar, Irán» es.aroundus.com (Noiz kontsultatua: 2025-03-14).
* ↑ (Ingelesez) «Atashgah castle | Worldwide Directory - MapoList» MapoList.com (Noiz kontsultatua: 2025-03-14).
* ↑ (Ingelesez) «Exclusive: Iran hijacked US drone, says Iranian engineer» Christian Science Monitor ISSN 0882-7729. (Noiz kontsultatua: 2025-03-14).
# Landa-sagu

Landa-sagua (Mus spretus) muridae familiako karraskaria da, hegoaldeko Europan eta iparraldeko Afrikan bizi dena.

## Deskribapena

Burua + gorputza = 75 - 80 mm
Isatsa = 58 - 66 mm
Pisua = 14 - 28 gramo
Duela gutxi arte, espezie hau Mus musculus espeziearen azpiespezie bat edo forma ekologiko bat zela uste zen.
Egia esan, animalia honen kanpoko itxura etxe-saguaren antz handikoa da; hala ere, badira haien kanpo-morfologiaren xehetasun batzuk bereizten dituztenak. Landa-saguaren buztana etxe-saguarena baino txikiagoa da argi eta garbi. Bizkarraren kolorea arre-oliba kolorekoa da eta azpialdea zurixka.
Burezurrari dagokionez, plaka zigomatikoa, Mus musculus-ak normalean aurreko profila zuzena du eta foramen bereizgarria ere badu. Landa-saguak profil hori biribildua du, eta normalean ez du foramen markatua aurkezten.
Bestalde, Etxe-saguaren arku zigomatikoan, gutxi gorabehera adar dortsalaren zabalera arku zigomatikoaren erdia da; Landa-saguaren kasuan, berriz, bi adarrek antzeko zabalera dute.

## Biologia eta ohiturak

Landa-sagua leku idorretan bizitzera egokitutako espeziea da. Egarriarekiko duen erresistentzia Etxe-saguarena baino askoz handiagoa da. Era berean, frogatuta dago murido hau egoera letargikoan tenperatura baxuagoetan bizitzeko gai dela.
Ugalketa udaberrian hasten da eta udazkenera arte luzatzen da, baina aldizka eten bat izaten du aldi lehorrenetan, logikoki, denboraldi honetako baliabideen erabilgarritasun eskasarekin lotuta.

## Banaketa, habitata eta egoera

Gure geografiako lekurik lehorrenetan ugaria da: abandonatutako olibondoetan, labore-soroen ertzetan eta abariztietan. Ibai ertzetan ere maiz aurkitu izan da.
Europan, Frantziako Mediterraneo eremuan eta Iberiar Penintsulan zehar hedatzen da, Kantauri-Pirinioetako zerrendan izan ezik.
Azterketa-eremuan Mediterraneoko eta Kantauri azpiko sektorea okupatzen du, ia isurialderaino iritsiz.

## Erreferentziak

* ↑ Musser, G. G. eta M. D. Carleton. (2005). Superfamily Muroidea. 894-1531. orr. "Mammal Species of the World a Taxonomic and Geographic Reference". D. E. Wilson eta D. M. Reeder. Johns Hopkins University Press, Baltimore
* ↑ (Gaztelaniaz) Administracion de la Comunidad Autonoma de Eusgkadi. (1989). Euskal Autonomiu Elkarteko Ornodunak. Graficas Santamaria S.A., 370 or. ISBN 84-7542-639-5..
* Datuak: Q508534
* Multimedia: Mus spretus / Q508534
* Espezieak: Mus spretus
# Mark Carney

Mark Joseph Carney (1965eko martxoaren 16 - ) Kanadako ekonomialari eta politikaria da, Kanadako lehen ministro eta Kanadako Alderdi Liberaleko liderra 2025eko martxoaren 9tik. Gobernuan dagoen alderdiko lider gisa, Justin Trudeauren ordezko lehen ministro izendatu zuten, hauteskundeak baino lehen. Kanadako Bankuko gobernadore izan zen 2008tik 2013ra bitarte, eta Ingalaterrako Bankuko 120. gobernadorea izan zen 2013tik 2020ra bitarte.
Fort Smithen jaio zen, Ipar-mendebaldeko Lurraldeetan eta Edmontonen hazi zen, Albertan. Harvard Unibertsitatean ikasi zuen eta hortik Oxfordeko Unibertsitatea|Oxfordeko Unibertsitatera]] egin zuen, masterra eta doktoretza egitera. Goldman Sachsen lan egin zuen Kanadako Bankuan hasi aurretik. 2007an Kanadako Bankuko gobernadore izendatu zuten, eta 2007-2008ko finantza-krisian zehar Kanadako moneta-politika arautu behar izan zuen. 2013an Ingalaterrako Bankuko gobernadore izendatu zuten, eta hortxe Brexitari aurre egiteko politikak diseinatu behar izan zituen, baita COVID-19 pandemiaren lehen faseari aurre egitekoak ere.
Carneyk bankua utzi eta gero , Brookfield Asset Management enpresan arduradurak izan zituen eta Bloomberg L.P. enpresako zuzendariek mahaiko kidea izan zen. Nazio Batuen Erakundearen klima-akzio eta finantzen arduradun berezia izan zen. Justin Trudeauren aholkulari izan zen COVID-19 pandemian eta Alderdi Liberaleko hazkuntza ekonomikorako zuzendari izan zen. 2025ean, 2024–2025ko Kanadako krisi politikoaren ondorioz Trudeauk bere dimisiorako asmoa aurkeztu zuen bere ondorengoa hautatu bezain pronto, eta barne hauteskundetan Carneyk nabarmen garaitu zuen Chrystia Freeland hautagaia.

## Erreferentziak

* ↑ unfccc.int (Noiz kontsultatua: 2025-03-10).

## Kanpo estekak

* Datuak: Q192533
* Multimedia: Mark Carney / Q192533
# Adolfo Camilo Díaz

Adolfo Camilo Díaz (Caborana, Aller, 1963) idazle, antzerkigile eta kultur kudeatzaile asturiarra da.

## Biografia

1979an Güestia antzerki talde esperimentala sortu zuen, Xuan Bellorekin batera. Taldea desegin egin zen eta izen ia berdineko rock talde bati (Güextia) bide eman zion. Talde horrek Inaux izeneko disko bat argitaratu zuen, asturierazko rockaren lehen albumtzat hartzen dena. Historian lizentziatu zen Oviedoko Unibertsitatean.
1984an, "Amorecer" tetro taldea sortu zuen, eta hainbat lan aurkeztu zituen, horien artean El suañu la razón (1985). Obra hau Goethe, Kafka, Mediero eta Adolfo Camilo Diazen testuen collage batean oinarrituta dago.
Erakundeen esparruan, Carreño eta Corvera de Asturiasko kontzejuetan kultura-animatzaile gisa lan egin zuen, eta, 2004tik, Aviles Udaleko kultura-zuzendaria da. Asturiasko Printzerriko Irrati-telebistaren Administrazio Kontseiluko kide ere bada.
Al Bellume aldizkariaren sorreraz (1986 eta 1989 artean argitaratua) eta bere prentsako kolaborazioez gain (La Nueva España eta Les Noticies aldizkarietan), 17 liburu argitaratu ditu 2005. urtera arte, batez ere narraziozkoak edo antzerkiarekin lotutakoak. Itzulpegintzan José Viale Moutinho eta Jules Verneren liburuak itzuli ditu baita ere.

## Obra

* Narratiba:
** Añada pa un güeyu muertu, (1985), Xoxefa de Xovellanos saria.
** L’otru Sherlock Holmes (1986).
** Pequeña lloba enllena d’amor, (1988), Academia de la llingua asturianaren eleberri laburraren saria.
** Miénteme, dime la verdá (1989).
** L’home que quería ser estatua (1991).
** Diariu de viaxe (1995), Xoxefa de Xovellanos saria.
** El vientre del círculu (1996).
** Venus, Occidente y otros cuentos éticos (1997).
** Nunca nun te fíes de la xente que nun enseña los dientes al rise (1998).
** Nueche (2002).
** Suañé Cabu Verde. Nunca ye endemasiao tiempu. (2003).
* Gazte narratiba
** Blugás (Prímula I) (1993).
* Antzerkia:
** Psicokiller (1993).
** País. Una traxicomedia asturiana (2004).
* Bakarrizketa
** Nelón y el sexu sentíu (y otros socedíos) (2002).
* Saiakera:
** Pentimento I (1992).
** El cine fantaterrorífico español (1993)
** El teatru popular asturianu (2002).
* Itzulpenak:
** José Viale Moutinho: Mázcares venecianes (1989).
** José Viale Moutinho: Cuentos fantásticos (Xandru Fernándezekin batera) (1992).
** Julio Verne: L’eternu Adán (1992).
** José Viale Moutinho: Nombres de árboles quemados (1993).

## Sariak

* Xosefa de Xovellanos saria bi aldiz, 1985 eta 1995ean.
* Academia de la Llingua Asturianaren eleberri laburraren saria 1988an.

## Kanpo estekak

* Adolfo Camilo Díaz Asturiar egileen Liburutegian. L'home que quería ser una estatua zati bat eskaintzen du.
* Datuak: Q2824722
# Special Air Service

Special Air Service edo SAS, euskaraz Aire Zerbitzu Berezia, Britainiar Armadaren indar berezien unitate bat da.
1941ean David Stirling eskoziar ofizialak sortu eta 1952an armada-gorputz gisa antolatua izan zen.
Unitate militar honen betebehar nagusienak honakoak dira, kontraterrorismoa, bahituen erreskatea, operazio militar bereziak eta behaketa berezia.
* Datuak: Q222883
* Multimedia: Special Air Service / Q222883
# Scrooge McDuck

Scrooge McDuck (euskaraz McDuck Zekena) 1947an Walt Disney ekoiztetxeak sortutako gizonezko itxurako adineko eskoziar ahate bat irudikatzen duen marrazki bizidunetako pertsonaia bat da. Donald ahatearen osaba aberatsa da.
Jatorrizko ingelesezko bertsioetan eskoziar ahoskera arinaz mintzatzen da.

## Izena

Ezizena Charles Dickens ingeles idazlearen Eguberri kanta ipuineko Ebenezer Scrooge pertsonaia zeken eta diruzalearengandik datorkio, mundu angolsaxoian "zeken" edo "diruzale" esanahiarekin igaro den hitza. Aldiz, McDuck abizenak bere eskoziar jatorria azpimarratzen du, jatorrizko ingelesezko bertsioan eskoziar ahoskeran arinaz mintzatzen baita; gainera, horri kultura angolsaxoian eskoziarrek duten zeken edo dirua muturreraino aurreztaeren zaleak diren estereotipoa eta bere iloba Donaldek izen eskoziarra duela ere gehitu behar zaizkio. Bestalde, Donaldek baino oraindik izarea petsal eta haserrekoiagoa du, maiz bere diruzalekeriaren ondorioz ozpindua ere bai. Iloba ez bezala, osaba argi eta garbi mintzatzen da eta erraz ulertzen zaio.
Hego Euskal Herrian gaztelaniazko bertsioen eraginez. Osaba Gilito gisa ezaguna da, aldiz Ipar Euskal Herrian frantsesaren eraginez, Balthazar Picsou edota Osaba Picsou gisa.

## Izaera eta itxura

Haren izenak izaera erabat deskribatzen dio, adindun ahate aberats eta zinikoa da, diruz lepo eta soberan, baina oraindik diru gehiago nondik irabaziko eta daukana ere ahalik eta gutxien xahutzeko beste asmorik ez du bizitzan.
Itxura fisikoari dagokionez, Donaldenaren antzerako jazkera du, baina aurpegi alboetan adinekoa dela adierazten duten bizar zuriak ere baditu. Noizbehinka betaurrekoekin edota eskoziar gonarekin ere agertu izan da.

## Kanpo estekak

* Datuak: Q11937
* Multimedia: Scrooge McDuck / Q11937
# SEAL

Ameriketako Estatu Batuetako Itsas Armadako Lur, Itsas eta Aire Ekipoak (ingelesez: United States Navy Sea, Air and Land Seal Teams), arruntki SEAL ((Latinez) esaldiaren akronimoa) edo Navy SEAL deituak, Estatu Batuetako Itsas Armadaren operazio berezien unitate nagusia dira, Estatu Batuetako Operazio Berezien Agintearen (USSOCOM) itsas-unitatea izanik.
SEAL ekipoak eta SWCC (Operazio Berezien Tripulazio Borrokalaria) Estatu Batuetako Armadaren agintaritzapean daude.
Unitatearen akronimoak (SEAL) itsasoan, airean eta lurrean jarduteko duen gaitasunari egiten dio erreferentzia; baina munduko gainerako unitate militar gehienetatik bereizten dituena urpean lan egiteko duen trebetasuna da. Ozeanoan edo ur gezatan gudu-zelaietan jardutean lortutako esperientziak forma eman dio beren nortasunari, eta, ondorioz, munduko unitate anfibio kualifikatu eta gaituenetakotzat hartzen dira. SEALak hainbat misiotan trebatuta daude, hala nola ekintza zuzeneko eta errekonozimendu bereziko operazioetan, gerra ez-konbentzionalean, atzerriko barne-defentsan, bahituen erreskatean, kontraterrorismoan eta beste misio batzuetan. Lehen taldeak 1962an jarri zituzten martxan, John F. Kennedy presidentearen agintaldian.

## Erreferentziak

* ↑ (Ingelesez) «SEALs Surface to Blow Holes in Navy Nerd Image» The Los Angeles Times 1990-07-27.

## Kanpo estekak

* Datuak: Q178033
* Multimedia: United States Navy SEALs / Q178033
# Daniel McCann

Daniel McCann (1957ko azaroaren 30a, Belfast, Ipar Irlanda - 1988ko martxoaren 6, Gibraltar), irlandar errepublikarra eta Behin-behineko IRAko kide bat izan zen, 1988an Flavius operazioan Gibraltarren SASko britainiar soldaduek eraila.
# Seán Savage

Seán Savage, irlanderaz Seán Sabhaois (1965eko urtarrilaren 26a, Belfast, Ipar Irlanda - 1988ko martxoaren 6, Gibraltar), irlandar errepublikarra eta Behin-behineko IRAko kide bat izan zen, 1988an Flavius operazioan Gibraltarren SASko britainiar soldaduek eraila.
# Serora

Serora edo andere serora Euskal Herriko lanbide erlijioso tradizionala da. Horien eginkizuna hilerriak eta elizak zaintzea zen, eta apaizak zituen eskumenetako asko bere gain hartzen zituen. Herriko erlijio bizitzan serorak zuen garrantziak goi hierarkia katolikoari aurka izatea eragin zuen batzuetan.

## Aukeraketa

Serora, emakumezkoa izateaz gain, alargun edo ezkongabea izaten zen. Gainera, parrokia edo elizetakoa herrikoa izan eta gehienetan herriak aukeratua izaten zen. Gaintzan adibidez, herriak hainbat izen proposatzen zituen, eta ondoren aukeraketa egiten zen, batzuetan borondatez edo diru-truk. Gotzaindegiari komunikatzen zitzaion erabakia eta emakumea bizitza osorako lotzen zen bere zereginetara.
Ermita, ospitale edo santutegietan ere aurki zitezkeen serorak.

## Etxea eta hilobia

Elizak etxea ere jartzen zion serorari. Horrela, ez da zaila Euskal Herriko hainbat herritan bereziki elizatik gertu serorarena, serorategi edo antzekoak aurkitzea.
Hilobiari dagokionez ere, eta seroraren pertsonaiaren pisua nabarmenduz, leku probilegiatua izaten zuen eliza barruan. Adibidez, Saran, Axular erretorearen aldamenean aurkitzen da seroraren hilobia, aldarearen aurrean eta jauntxo eta aberatsen aurretik, ondorengo idatziarekin:

## Funtzioak

Garbitzaile lanez gain, askoz lan garrantzitsuagoak ere egiten zituen serorak elizan, hilerrian, eta herrian:
* Elizen zainketa eta irekitze eta ixtea
* Ospakizunetarako behar ziren gauzen moldatzea
* Kanpaiak jotzeko ardura
* Agonia, heriotza eta elizkizunetan hainbat zeregin, baita jende horien etxeetan ere.
* Hildakoaren etxean lanak
* Bataioetako zereginak
* Ezkontzetan parte hartze zuzena
* Errogatibetan
Hainbat funtzio betetzerako orduan apaizak besteko pisua zeukaten serorek. Adibidez, heriotza baten ondoren gorpua eliz-bidetik zihoala, bidegurutzetan apaizak edo serorak egiten zuen otoitz. Bestetan ere, ur bedeinkatua eraman eta bidegurutzetan botatzen zuen bedeinkatuz, apaizak bezala. Elizan bertan ere, bere pulpitoa zuen (seroraren pulpitoa), otoitz eta deboziozko irakurketak egiteko.

## Serorategiak

Gaur egun, 30 seroraenea geratzen dira Ipar Euskal Herrian zehar barreiaturik. Batzuk, Arbonako seroretxeakoa moduan, leku kultural bilakatu dira, erakusketak egoten direlarik. Hiriburukoa 1991tik dago kontsideratua monumentu historiko modura. Aitorpen berdina dute Arbonakoek eta Bazkazanekoek

## Erreferentziak

* ↑ Nogaret, Joseph. (‎ 1925). Saint-Jean-de-Luz des origines à nos jours. Baiona: Imprimerie du Courrier.
* ↑ https://web.archive.org/web/20160313071708/http://datu-basea10.wikispaces.com/file/view/seroren%20zereginak%20gaintzan.pdf

## Kanpo estekak

* Arbonako Anderesoraenia elkartearen webgunea
* Serorak Debagoienean XVI-XVIII Liburua
* Euskal Herriko Eginkizun Erlijiosoaren Inguruko Azterketa Diakronikoa: Serora eta bere laguntzaileak
* Seroraren zereginak Gaintzan]
* Arberatze-Zilheko Andere Seroraren bideoa
* Datuak: Q691954
# Minerva Parker Nichols

Minerva Parker Nichols (Chicago, 1863ko maitzaren 14a-1949) estatubatuar arkitektoa izan zen.

## Biografia

Minerva Parker 1863ko maiatzaren 14an jaio zen Chicagon, Amanda Melvina (Doane) jostunaren eta John Wesley Parker maisuaren alaba. 1882an Filadelfiako Arte Eskolan graduatu ondoren, Parker Nichols Frederick G. Thornen arkitektura-enpresarekin elkartu zen. Thorn 1888an hil ondoren, enpresaren kontrola hartu zuen eta 7 urtez mantendu zuen posizioa. 1896an, berak eta bere senarrak, William Ichabod Nicholsek, Filadelfia utzi eta lan pribatu bati ekin zioten, gehienbat lagun eta ahaideentzat.
Parker Nichols Ameriketako bigarren emakumezko arkitektoa izan zen (Louise Blanchard Bethuneren ondoren), negozio arrakastatsua eta aintzatespena lortu zituena, gizonezko baten laguntzarik gabe lortuz.
Parker Nichols 1949ko azaroaren 17an hil zen, 86 urte zituela, berak diseinatu zuen alabaren etxeko sabaitik erori zenean.

## Eraikin aipagarriak

* New century Club (Filadelfia)
* New Century Club (Wilmington, Delaware)
* Buckingham Browne & Nichols School, Cambridge, Massachusetts (1894)

## Iruditegia

* New Century Club, Wilmington
* New Century Club, Filadelfia
* Mill-Rae, Filadelfia

## Ikus, gainera

* Emakumeak arkitekturan

## Erreferentziak

* ↑ «A Designing Woman Far Ahead Of Her Time» philly-archives.

## Kanpo estekak

* Minerva Parker Nichols: A First American Woman Architect, 1860-1943"
* Minerva Parker Nichols at Philadelphia Architects and Buildings
* Mineralogiari buruzko ezaguerak. Molly Lester erliebeen arkitekturaren araberako web gunea
* Datuak: Q6864499
* Multimedia: Minerva Parker Nichols / Q6864499
# El Progreso (departamendua)

El Progreso Guatemalako ekialdean kokatutako departamendua da. Iparraldean Alta Verapaz eta Baja Verapaz departamenduekin du muga, hegoaldean Guatemala eta Jalaparekin, ekialdean Zacapa eta Jalaparekin, eta mendebaldean Baja Verapaz eta Guatemala departamenduekin. 1.922 km²ko eremua du eta 2012an 160.754 biztanle zituen. Hiriburua Guastatoya da.

## Udalerriak

* El Jícaro
* Guastatoya
* Morazán
* Sanarate
* Sansare
* San Agustín Acasaguastlán
* San Antonio La Paz
* San Cristóbal Acasaguastlán

## Erreferentziak

* ↑ República de Guatemala (2012): Caracterización estadística Ine.gob.gt

## Kanpo estekak

* Datuak: Q795591
* Multimedia: El Progreso Department / Q795591
# Weidmüller

Weidmüller konexio elektriko eta elektronikoen alorreko produktuak ekoizten dituen Alemaniako enpresa bat da. Egoitza nagusia Alemaniako Detmold hirian du. 1850ean Carl August Weidmüllerrek ehungintza konpainia gisa sortua, 1943az ingeniaritza elektrikoaren alorrean aritzen da. Gaur egun, taldeak 80 herrialde baino gehiagotan ditu delegazioak.

## Historia

Carl August Weidmüllerrek C. A. Weidmüller ehungintza konpainia sortu zuen 1850ean Alemaniako Reichenbranden. 1899an Moritz Wächtler Tisáko lantegiaren zuzendari nagusi izendatu zuten 1931an Moritz Wächtler C. A. Weidmüller Tisáko lantegiaren jabe egin zen eta bere biloba Gottfried Gläsel akziodun sartu zen. 1937an Moritz Wächtlerrek adinagatik konpainia utzi zuenean, Gottfried Gläsel enpresaren jabe eta zuzendari nagusi bihurtu zen. 1943an Bigarren Mundu Gerrak produktu-sorta berriak egitera behartu zuen. Wilhelm Staffel ingeniariburuarekin lankidetzari esker, AEG enpresarako Staffel terminalak ekoizteari ekin zion.
1948an C. A. Weidmüller konpainia berrireki zen Detmolden, Gottfried Gläsel enpresaren jabe eta zuzendari nagusi zela. Urte berean, plastikozko isolamendudun terminal blokeak ekoizten hasi zen. 1952an Hannover-Messe erakustazokan parte hartu zuen lehenengo aldiz. Urte horretan ere, banaketa-koadroentzako serieko terminalak (SAK terminalak) garatu zituen. Terminal bloke hauek kableak finkatzeko patentedun altzairuzko euskailuak dituzte eta plastiko termoegonkorrez isolatuta daude.
1959an Weidmüller nazioartekotu zen Ingalaterran Klippon Electricals Ltd salmenta-enpresa zabaldu ondoren. 1967 eta 1968 bitartean salmenta-konpainiak zabaldu zituen Austrian, Frantzian eta Italian. 1979an beste bat zabaldu zuen Espainian.

## Kanpo estekak

* Webgunea
# Elinor Mead Howells

Elinor Mead Howells (1837ko maiatzaren 1a - 1910eko maiatzaren 7a) estatubatuar artista, arkitekto eta aristokrata izan zen. Cambridgen zegoen William Dean Howells etxea diseinatu zuen. Ingalaterra Berriko zirkulu aristokratikoko kidea, Henry James eta Mark Twain bezalako idazleen laguna eta garaiko pertsona ospetsuak, bere gutunak If Not Literature liburuan jasotzen dira.
William Dean Howells idazlearekin ezkondu zen.

## William Dean Howellsen etxea

Concord etorbideko 37. zenbakian aurkitzen da etxea, Cambridgen (Massachusetts). E.M. Howells eta R.C. Groversteinek diseinatu zuten.Howells familiaren bizileku gisa. 1982tik Estatu Batuetako Leku Historikoen Erregistro Nazionalean dago.

## Ikus, gainera

* Emakumeak arkitekturan

## Erreferentziak

* ↑ «Elinor Gertrude Mead Howells (1837 - 1910) - Find A Grave Memorial» www.findagrave.com.
* ↑ «Asset Detail» npgallery.nps.gov.

## Kanpo estekak

* Datuak: Q21177550
* Multimedia: Elinor Mead Howells / Q21177550
# J. T. Walsh

James Thomas Patrick Walsh (1943ko irailaren 18a, San Frantzisko, Kalifornia), estatubatuar zinema eta telebistako aktore bat izan zen.
Antzeztutako film nabarmenen artean honakoak daude, Tin Men (1987), Good Morning, Vietnam (1987), A Few Good Men (1992), Needful Things (1994), Hoffa (1992), Nixon (1995), Sling Blade (1996), Breakdown (1997) eta Pleasantville (1998).

## Kanpo loturak

* IMDBko fitxa irakurgai (Ingelesez)
* Datuak: Q502128
# Don S. Davis

Donald Sinclair Davis (1942ko abuztuaren 4a, Aurora, Kalifornia - 2008ko ekainaten 29a, Gibsons, Columbia Britainiarra), estatubatuar zinema eta telebistako aktore bat izan zen.
Film eta telesaila ugarietan antzeztu zuen, tartean Twin Peaks (1990–1991) eta Stargate SG-1 (1997–2007).

## Kanpo loturak

* IMDBko fitxa irakurgai (Ingelesez)
# Kimetz (argipena)

Kimetz hitzak adiera zenbait ditu:
* kimetza, kimua edo puja;
* Kimetz - Euskal Herriko Erakunde Komunista, Euskal Herriko talde komunista bat;
* Kimetz, pertsona-izena.

## Erreferentziak

* ↑ «kimetz» Orotariko Euskal Hiztegia.